Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: kiüresedett 8/1979. (VI. 30.) IM rendelet (Büntetés-végrehajtási Szabályzat) szabályaira hivatkozik.
Paragraph Index: 556

kiüresedett 8/1979. (VI. 30.) IM rendelet (Büntetés-végrehajtási Szabályzat) szabályaira hivatkozik. A betegek nem telefonálhatnak az Intézetből, a beérkező leveleket szúrópróbaszerűen, felbontással ellenőrzik. A kimenő leveleket az ellenőrzés érdekében lezáratlanul kell leadni, hasonló jellegű ellenőrzés érdekében. R. A.-val szemben — lényegében fegyelmező eszközként — ismétlődően sor került hosszabb ideig tartó korlátozásokra, amikor a többiektől elkülönítve, zárt szobában tartották és hozzátartozói sem látogathatták. R. A. magatartása miatt bírósági tárgyalásán sem jelenhetett meg. Az Igazságügyi Megfigyelő és Elmegyógyító Intézet működéséről szóló 106/1980. (IK 4.) IM utasítás 36. § (1) bekezdése szerint, ha a bíróság a beutaltnak polgári vagy büntető ügyben tartandó tárgyalásra előállítása iránt az IMEI-t írásban megkeresi, az előállításról — a beutalt elmeállapota alapján — az igazgató főorvos dönt, és erről értesíti a bíróságot. Az állampolgári jogok országgyűlési biztosa ajánlotta az egészségügyi miniszternek, hogy szakfelügyeleti jogkörében vizsgálja meg, hogy az IMEI-ben alkalmazott korlátozások gyakorlata megfelel-e az egészségügyről szóló törvényben meghatározott betegjogoknak, illetve a terápiás céloknak, és tegye meg az alkotmányos jogokkal összefüggő visszásság megszüntetéséhez szükséges intézkedéseket. Az egészségügyi miniszter az ajánlást elfogadta. Javasolta az igazságügy-miniszternek, hogy a büntetések és az intézkedések végrehajtásáról szóló 1979. évi

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes